《食鳆》
宋代·孔平仲

风流东武鳆，三月已看花。及冬稍稍盛，来自沧海涯。

味腴半附石，体洁不藏沙。被之以火光，何幸挂齿牙。

一举连十头，不复录鱼虾。海物类多毒，惟汝性则佳。

清水洗病眸，七九为等差。况今咀其肉，课效想更加。

刘邕最可怪，辛苦剥疮痂。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。